DECIZIA COMISIEI
din 30 iunie 2008
de abrogare a Deciziei 2008/377/CE privind anumite măsuri de protecție referitoare la pesta porcină clasică în Slovacia
[notificată cu numărul C(2008) 3223]
(Text cu relevanță pentru SEE)
(2008/553/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 10 alineatul (4),
întrucât:
(1)
În Slovacia au apărut focare epidemice de pestă porcină clasică.
(2)
Decizia 2008/377/CE a Comisiei din 8 mai 2008 privind anumite măsuri de protecție referitoare la pesta porcină clasică în Slovacia (2) a fost adoptată pentru a întări măsurile întreprinse de Slovacia în temeiul Directivei 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (3).
(3)
Informațiile furnizate de Slovacia indică faptul că focarele de pestă porcină clasică din statul membru respectiv au fost eradicate, iar rezultatele anchetei epidemiologice arată că pesta porcină clasică nu s-a răspândit mai departe.
(4)
Prin urmare, Decizia 2008/377/CE ar trebui abrogată.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2008/377/CE se abrogă.
Articolul 2
Prezenta decizie se adresează statelor membre.
Adoptată la Bruxelles, 30 iunie 2008.